o
On ilo jakaa teidän kanssanne sydämelläni olevia asioita.
Olen pastori Phil Howell Australiasta.
Jumala on tuonut meidät Suomeen vain kahdeksi päiväksi.
Se on pitkä matka, mutta kun Jumalan sydämellä on jotain,
Hän haluaa kertoa siitä ja siunata.
On ilo kertoa teille herätyksen kulttuurista.
Jumala tekee tänään suuria asioita maailmassa.
Pyhä Henki liikkuu nyt voimallisesti.
Monet uskovat ovat rukoilleet ja odottaneet Jumalan liikehdintää.
Raamatusta näemme, että Jumala on jatkuvasti liikkeellä Hengessään.
Hän pelastaa ja parantaa ihmisiä koko ajan.
Haluan rohkaista sinua ja siunata sinua Jumalan Sanalla.
Herätyksen kulttuuri on kristinuskon normaali tila.
Herätys tarkoittaa vain sitä,
että palamme jälleen Herralle ja Hänen päämäärilleen.
Jumala lietsoo herätyksen liekkejä Kristuksen ruumiissa
joka puolella maailmaa.
Tulemme Australian länsirannikolta Perthin kaupungista.
Jumala on liikkeellä siellä erityisesti nuorten keskuudessa.
Vuosien ajan uskollisesti kulkeneet rohkaistuvat nähdessään
Pyhän Hengen vetävän ihmisiä Jeesuksen Kristuksen luo.
Herätys tarkoittaa sitä, että rakastamme Jumalaa
koko sydämellämme, sielullamme ja voimallamme,
ja rakastamme lähimmäisiämme kuin itseämme.
Se auttaa täyttämään tehtävämme -
mennä koko maailmaan julistamaan evankeliumia
ja tekemään kansoista opetuslapsia.
Jumala kutsuu seurakuntaansa takaisin luokseen.
Hän pyytää meitä ehkä luopumaan ihmisten perinteistä,
ja palaamaan Jumalan Sanan pariin,
ja selvittämään, mitä Jumalan sydämellä todella on.
Mitä herätys on, ja miltä se näyttää?
Lukiessamme Apostolien tekojen lukuja 2-5
näemme kuvan herätyksestä, ihmisiä tulessa Jumalan puolesta.
Jumala vahvistaa Sanansa merkeillä ja ihmeillä.
Monet merkit todistavat nykyään Jeesuksen herruudesta.
Meidän täytyy tutkia, mitä ne merkitsevät.
Kristuksen ruumiissa on nälän ja janon merkkejä,
Herran nälkää, mikä on hyvä asia.
Ehkä se on pyhää tyytymättömyyttä, ja se on hyvä.
Jeesus sanoi: "Jos joku janoaa, tulkoon minun tyköni ja juokoon."
Ja: "Hänen sisimmästään on juokseva elävän veden virrat."
Palaamme siis Herran luo juomaan.
Täytymme uudestaan Jumalan läsnäolon tulella.
Kun Jeesus alkoi saarnata valtakunnan evankeliumia,
luemme siitä Matteuksen jakeessa 4:23:
"Hän kierteli kautta koko Galilean ja opetti heidän synagoogissaan
ja saarnasi valtakunnan evankeliumia ja paransi kaikkinaisia tauteja
ja kaikkinaista raihnautta, mitä kansassa oli.
Ja maine hänestä levisi koko Syyriaan,
ja hänen luoksensa tuotiin kaikki sairastavaiset,
monenlaisten tautien ja vaivojen rasittamat, riivatut,
kuunvaihetautiset ja halvatut; ja hän paransi heidät."
Jumala tuo uudelleen esiin valtakuntansa voiman.
Me, eli seurakunta, saarnaamme Jumalan valtakunnan evankeliumia,
ja Jumala vahvistaa merkeillä Sanansa.
Se koskee jokaista seurakuntaa,
ihmisiä suurissa katedraaleissa, pikkukirkoissa ja kotiryhmissä.
Jumala puhuu jälleen korostaen Jumalan valtakunnan totuutta.
Herätystä täytyy opettaa Jumalan valtakunnan voiman leviämiseksi,
perheidemme, ystäviemme ja työtovereidemme välityksellä.
Haluan rohkaista teitä, jotka olette uskoneet vuosia.
Jumala toimii tänään, koska olemme rukoilleet.
Joka puolella maailmaa on merkkejä uudistumisesta ja virvoituksesta,
merkkejä Pyhän hengen toiminnasta.
Matteus 4:ssä Jeesus saarnasi valtakunnan evankeliumia,
parantaen ja pelastaen, ja monet seurasivat Häntä,
koska ne merkit todistivat Hänen messiaanisuutensa.
Suurin merkki on tietysti se, että rakastamme Jumalaa ja toisiamme.
Tiedän, että te olette rakastaneet Jumalaa jo kauan,
eikä se ole ollut turhaa.
Jumala on kuullut rukouksenne, ja valtavia asioita tapahtuu.
Jumalan valtakunta kasvaa.
Matteus 11:11: Totisesti minä sanon teille:
ei ole vaimoista syntyneitten joukosta noussut suurempaa
kuin Johannes Kastaja,
mutta vähäisin taivasten valta- kunnassa on suurempi kuin hän.
Mutta Johannes Kastajan päivistä tähän asti
hyökätään taivasten valtakuntaa vastaan,
ja hyökkääjät tempaavat sen itselleen.
Mitä se tarkoittaa?
Sitä, että Jumalan valtakunta tukahduttaa pimeyden valtakunnan.
Totuus pakottaa pimeyden vetäytymään.
Valo loistaa jälleen ja Pyhä Henki etenee seurakunnan välityksellä.
Me työnnämme pois voimalla vihollisen valheet,
menneisyyden lannistumiset, pettymykset ja epäonnistumiset.
Se kaikki on mennyttä.
Jeesus saarnasi uudesta valta- kunnasta täydellä auktoriteetilla.
Hän ilmoitti vastaukset ongelmiin.
Jos uskomme Kristukseen ja seuraamme Häntä,
mekin saarnaamme samaa evankeliumia,
ja annamme Hänen osoittaa jumaluutensa merkeillä ja ihmeillä.
Monet teistä ovat varmaankin nähneet merkkejä ja ihmeitä.
Minä olen kokenut suuren ihmeen.
Minä sain suolisyöpädiagnoosin vuonna 2000.
Syöpä oli niin vakava, että olin sairaalassa puoli vuotta.
Lopulta sain vain kaksi viikkoa elinaikaa.
Sanoin vaimolleni, että hänen täytyy valmistella hautajaisiani.
Vaimoni sydämessä oli kuitenkin Jumalan Sana.
"Se ei ole kuolemaksi, vaan Jumalan kunniaksi."
Minut leikattiin neljä kertaa, mutta se oli liian vaikeaa.
Jumalan käsi täydensi kuitenkin työn.
Siitä on nyt 12 vuotta.
Siitä lähtien olemme opettaneet, saarnanneet,
parantaneet sairaita ja vapauttaneet vangittuja.
Sinun ihmeesi on ehkä ollut pieni, mutta ihme kuitenkin, Jumalan armo.
Maailma tarvitsee Jumalan armoa ja mielisuosiota.
Lastemme, lastenlastemme, ystäviemme ja naapureidemme täytyy tietää,
että Jumala on hyvä.
Mutta meidän täytyy ensin toimia Jumalan valtakunnan voimassa.
Meidän täytyy tulla kastetuksi Pyhällä Hengellä ja tulella.
Jumala on antanut meille nyt mahdollisuuden rohkaista sinua.
Nouse jälleen Jumalan voimassa, ja unohda pettymykset,
kun pimeys on vahingoittanut ja lannistanut sinua.
Joskus meidän täytyy antaa anteeksi, tehdä parannus,
ja jatkaa eteenpäin.
Ehkä tänään on sinun päiväsi jatkaa matkaa.
Jumala on liikkeellä, ja Jumalan valtakunta on nyt.
Valtakunta on keskuudessamme meidän olosuhteissamme.
Se on paljon tämän maailman valtakuntia mahtavampi.
Maailma on näkevä kirkkauden seurakunnan keskellä.
Jesaja sanoi, että kun Jeesuksen kunnia kohoaa seurakunnassa,
epäilijät kääntyvät kohti sitä kunniaa.
Poikamme ja tyttäremme palaavat rinnallemme.
Kansojen paljous tulee Herran luo.
Sitähän me odotamme, Suomi, koko Skandinavia,
ja kaikki maailman kansat tulevat Jumalan luo.
Meillä on aktiivinen osa herätyksen kulttuurin rakentamisessa.
Ensin sydämessämme, kodissamme ja paikallisseurakunnassamme.
Se on kulttuuri, joka vetää puoleensa Jumalan läsnäoloa.
Mikä vetää puoleensa Jumalaa?
Ennen kaikkea nälkä ja jano Häntä kohtaan,
se, että haluamme Häntä koko sydämestämme.
Silloin Hän tulee.
Hän ei tosin ole koskaan jättänytkään meitä.
Mutta Hän tulee niiden luo, jotka haluavat lisää Häntä.
Häntä vetävät puoleensa myös ne,
joilla on Hänen Sanansa ja usko sydämessään.
Epäusko, epäily ja pelko karkottavat Hänet.
Meidän täytyy luoda tietty ilmapiiri -
sydämessämme, kodissamme ja kansakunnassamme.
Nälkä ja jano, usko ja luottamus.
Myös rukous vetää Jumalaa puoleensa,
koska Hän on rukouksiin vastaava Jumala.
Moneen rukoukseen on vastattu.
Joihinkin ei vielä ole, mutta Jumala on kuullut ne,
ja Hän on uskollinen.
Rukoukset rakkaidemme puolesta.
Jumala sanoo: "Sinä pelastut, ja koko sinun perhekuntasi."
Jesaja sanoo, että kun kunnia tulee, he tulevat takaisin.
Perheemme ja ystävämme palaavat Jumalan luo.
Herätyksen kulttuuri on tärkeä. Me luomme sen ilmapiirin.
Jumalaa vetää puoleensa myös rikkinäisyys,
kun emme selviä yksin, emmekä löydä vastauksia ongelmiimme.
Jumala ei halveksi ongelmia, ne vetävät Häntä puoleensa.
Hän on ongelmia ratkova Jumala.
Tiedätkö, että heikkoutesi vetää Jumalaa puoleensa?
Hän etsii ihmisiä, joille olla vahva.
Kun olemme heikkoja, Kristuksen voima on yllämme.
Silloin meistä tulee vahvoja Herrassa.
Efesolaiskirje 6:10 kehottaa: "Vahvistukaa Herrassa."
Itsessämme olemme heikkoja, mutta Herrassa vahvoja.
Jos tunnet olevasi heikko ja kykenemätön mihinkään,
rukoile ja odota Jumalan toimivan puolestasi.
Kristinusko on luottamusta Jumalaan.
Hän tekee työn Pyhän Hengen kautta.
Eikö ristin työ olekin ihmeellinen!
Etkö kiitäkin Jeesusta siitä?
Ristillähän Jeesus otti meiltä pois syntimme, sairautemme,
heikkoutemme ja kaikki vaikeutemme.
Meidän täytyy uskoa, että Kristuksessa olemme uusi luomus,
kaikki on tehty uudeksi.
Jos emme usko sitä, emme saa sitä.
Sen mukaan ihminen ottaa vastaan, miten hän uskoo sydämessään.
Usko uskoo, ja usko ottaa vastaan ja nauttii eduista.
Herätyksen kulttuuri on täynnä Jumalan antamia etuja.
Psalmi 103 ei unohda Jumalan antamia etuja.
Hän antaa kaikki syntisi anteeksi ja parantaa kaikki sairautesi.
Hän jopa uudistaa nuoruutemme.
Se on hyvä meille, jotka olemme jo vanhenemassa.
Hän vahvistaa meitä taisteluun.
Taisteluja on monia, mutta on vain yksi voitto: Jeesuksen risti.
Herätyksen kulttuurissa on yliluonnollinen mielenlaatu.
Emme ajattele maailman tavoin. Ennen ajattelimme niin.
Kuten Roomalaiskirje 12 sanoo,
me muutumme mielemme uudistuksen kautta.
Jos ajattelet eri tavalla, uskot eri tavalla.
Jos uskot eri tavalla, käyttäydyt eri tavalla.
Ihmiset yrittävät muuttaa käyttäytymistään,
mutta ensin täytyy uskoa, koska usko antaa voiman muuttaa käyttäytymisen.
Jumalamme ei ole meitä vastaan, vaan meidän puolellamme.
Hän rakastaa meitä liian paljon
jättääkseen meidät sellaiseksi kuin olemme.
Hän on alku ja loppu, ja Hän saa työnsä päätökseen.
Oletko rohkaistunut?
Jumala toi meidät maailman toiselta puolelta
kertomaan tämän hyvän uutisen.
Itse saan rohkaisua puhuessani tästä.
Jumala saa työnsä päätökseen.
Hän esittelee seurakunnan tahrattomana,
loistavan, ihmeellisen ja vahvan seurakunnan.
Uudista ajattelusi, omaksu yliluonnollinen mielenlaatu.
Kolossalaiskirje 3:1: "Etsikää sitä, mikä on ylhäällä."
Älkää ajatelko maallisia asioita, jotka vain turmelevat,
ja ovat vain väliaikaisia ja katoavaisia.
Ajatelkaa ikuisia asioita. Kirjoittakaa ikuisuus sydämeenne.
Sitä, millä on oikeasti merkitystä.
Antakaa maailman himmentyä Jeesuksen kirkkauden valossa.
Hän on Kristus, elävän Jumalan Poika.
Hän omistaa seurakunnan, Hän osti meidät verellään.
Anna Hänen tehdä työnsä päätökseen, muuttaa sydämesi,
riisua sinulta ihmisten perinteet, ja paljastaa Jumalan Sanan voiman.
Roomalaiskirje 1:16 sanoo, että evankeliumi on Jumalan voima
itsekullekin uskovalle.
Tiedän puhuvani nyt uskoville,
mutta ehkä jotkut teistä eivät ole uskovia.
Te ehkä mietitte, mitä maailmassa nyt tapahtuu,
kun taloudet ja kokonaiset kansakunnat romahtelevat.
Mistä tämä kaikki johtuu?
Syy on hengellinen.
Tutki Jumalan Sanaa sanoma- lehtien ja television rinnalla.
Huomaat, että Raamatussa on profetoitu näistä tapahtumista.
Siksi tiedämme totuuden. Jumala vahvistaa sen.
Ne ovat ajan merkkejä.
Jumala kutsuu myös ne, jotka eivät luota eivätkä usko,
jotka ovat pettyneitä uskontoon ja hengellisyyden hämmentämiä.
Jumala kutsuu meitä: "Tulkaa luokseni koko sydämestänne."
Joidenkin meistä täytyy palata Jumalan luo.
Meidän täytyy katua, kääntyä ympäri ja palata kotiin.
Australiassa monet ovat alkaneet kääntyä.
Erityisesti nuoret kyselevät, mitä on tapahtumassa.
Onko tulevaisuudessa toivoa?
Voimme luottavaisesti osoittaa Jumalan Sanaan,
profetioihin ja Jumalan lupauksiin siitä, että Hän ohjaa tapahtumia,
jotta kansat nöyrtyisivät Hänen edessään.
Monet ovat kääntyneet Kristuksen puoleen, ja monet vielä kääntyvät
aikamme vaikeuksien seurauksena.
Mikä ilo ja etuoikeus meillä onkaan nyt kun vielä elämme.
Pystymme vielä ajattelemaan ja tekemään päätöksiä.
Tulkaa Kristuksen luo koko sydämestänne.
Sananlaskuissa 4:23 on tärkeä sana koskien sydäntämme.
Sananlaskut 4:23:
"Yli kaiken varottavan varjele sydämesi,
sillä sieltä elämä lähtee."
Kristinuskossa on kyse sydämestä Jumalan edessä.
Salomo kehottaa viisaudessaan varjelemaan sydämemme,
suojele sydämesi pahuudelta ja tuo se Jumalan eteen sanoen:
"Pyyhi pois syntini, pimeyteni ja ahdistukseni."
Jumala sanoo: "Annan sinulle uuden sydämen."
Hän antaa kaikille uuden sydämen ja uuden alun.
Nämä ovat vaikeita, mutta upeita aikoja uskoville.
Näemme pelastuksen lähenevän. Jeesus valmistelee paluutaan.
Rohkaisen sinua tänään niiden monien muiden tavoin,
jotka puhuvat Jumalan Sanan totuutta tässä kansakunnassa.
Jumalamme on rakastava, lempeä, laupias ja armollinen.
Olen nähnyt, että se on totta.
Elämässäni on ollut vaikeuksia, mutta Herra on pelastanut minut.
"Monta on vanhurskaalla kärsimystä,
mutta Herra vapahtaa hänet niistä kaikista."
Herätys on sydämessäsi. Pyhä Henki lietsoo sen liekkejä.
Rakastamme taas Jumalaa koko sydämestämme.
Vielä ei ole liian myöhäistä rakastaa ja palvella Häntä,
ja kertoa maailmalle toivosta, rakkaudesta ja uskosta.
Niistä suurin on rakkaus. Rakastakaa toisianne ja Jumalaa,
rakastakaa muukalaista, kaikkia ihmisiä.
Meidän täytyy varjella sydämemme, sillä sieltä elämä lähtee.
Jumalan rakkaus näkyy tuhlaajapojan kertomuksessa.
Poika lähti ja tuhlasi koko perintönsä.
Hän haaskasi koko elämänsä ja varansa.
Hän hankki ystäviä, jotka halusivat hänen rahansa.
Kun hän tuli järkiinsä, hän ajatteli:
"Haluan palata isän kotiin."
Ehkä jotkut teistä, jotka nyt katsovat tätä ohjelmaa,
ajattelevat: "Haluan kääntyä ja palata Isän luo."
Isä on suojeleva, rakastava, huolehtiva ja armahtava Isä.
Tuhlaaja kääntyi.
Siitä on kysymys: Käännytkö sinä Jumalan puoleen?
Hän juoksi takaisin, ja sanoi: "Ehkä voin olla palvelija,
ehkä voin ansaita tieni takaisin, ja hankkia siunaukseni takaisin.
Mutta kun isä näki hänet kaukaa, isä juoksi häntä vastaan,
ja kietoi kätensä hänen ympärilleen ja suuteli häntä sanoen:
"Kadonnut on löytynyt jälleen."
Hän sanoi: "Tule, nyt juhlitaan!"
Herätys sytyttää seurakunnan tuleen,
ja tuli koskettaa kaikkea ympärillämme.
Palvelustyömme keskus on kahvila kaupungin keskustassa.
Nuoret tulevat kaupunkiin juomaan ja juhlimaan yökerhoissa.
Me olemme siellä edustamassa Isää ja kutsumassa heitä takaisin.
Sitä on herätys.
Se palaa meissä ja luo armon ja rakkauden kulttuurin.
Siinä on haaste meille tänään.
Luo sellainen kulttuuri sydämessäsi ja kodissasi,
perheesi ja ystäviesi keskuudessa, paikallisissa seurakunnissa
ja paikkakunnallasi.
Opeta ja elä valtakunnan evankeliumia,
ja anna Jumalan tehdä merkkejä ja ihmeitä.
Jumala pelastaa, parantaa ja antaa anteeksi.
Meillä on nuorten naisten kuntoutusohjelma.
Jopa sadat nuoret naiset,
jotka kärsivät huumeista ja prostituutiosta,
ja saivat lapsia hyvin nuorena, 13-14 -vuotiaina,
ovat kääntyneet Kristuksen puoleen, ja saaneet armon.
Palattuamme takaisin - lähdemme tänä iltana -
aloitamme suunnittelemaan turvakotia nuorille miehille.
Kun herätys on sydämessämme, luomme kulttuurin,
joka vetää puoleensa Jumalaa ja särkyneitä ihmisiä.
Suomennos: Hannele Tainio